  Майя Бывальцева Алнаш ёросысь Вуж Шудья школаысь удмурт кылъя но литературая дышетӥсь Ирина Евдокимова анай кылъя, со пӧлын ӟуч кылъя, дышетӥсьёслэн огъяросси мастер-классазы куинетӥ инты басьтӥз. Со сярысь дышетӥсь «ВКонтакте» мерлыко вотэсысь бамаз ивортӥз. Иирина Евдокимова солы вожвылъяськонлы дасяськыны юрттӥсьёслы тау кариз. Оген венез но уд ӝуты, нош валче огкылысь ужамлэн котьку емышез ческыт луэ!!! <…> Дыр ортчемъя вунозы изьытэк потэм уйёс, тулкымъяськон, сюлмаськон. Но пыраклы кылёзы бадӟым уже пыриськон, бадӟым но трос йӧслыко Росси кунамы одӥг бадӟым семьяен улӥсь калыкъёс понна данъяськон но гажан мылкыд Ирина Евдокимова, Алнаш ёросысь Вуж Шудья школаысь удмурт кылъя но литературая дышетӥсьВожвылъяськонлэн заочной люкетаз 300 дышетӥсьёс пыриськизы, финалаз – 19 адями. Соос уроклэсь видеое гожтэм люкетсэ возьматӥзы но йӧскалык дӥськутэн тодматӥзы.  Тодэ вайытом, 26-тӥ шуркынмонэ Ижкарын анай кылъя дышетӥсьёслэн элькун вожвылъяськонзылэн йылпумъясь люкетэз ортчоз. Тегъёс: Дышетон Москва Удмуртия вожвылъяськон удмурткыл дышетӥсьёс Алнаш  